《舟中无事戏拟古乐府杂体遗意十八首 其四 陇头吟》
明代·邓云霄

磨刀呜咽水，肝肠如中刀。回头语徒侣，脉脉不得语。

双眼迸泪同泉流，风悲鬼啸声啾啾。遥望秦川烟雾里，悔拚战骨觅封侯。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。